Die Sakekamer bepleit en bevorder die vrye mark ekonomiese stelsel en glo dat dit nie sonde is om wins te maak nie.
Dit is die spreekbuis i.v.m plaaslike sake, binne die raamwerk van die AHI se missie en doelstellings.
‘n Sakekamer sorg vir die opleiding en voorligting van sy lede deur byvoorbeeld kursusse oor aktuele sake soos verkoopkuns en bestuur aan te bied.
Behalwe die Nuusbrief wat die AHI aan sy lede stuur, word nuus van die Sakekamer gereeld onder sy lede versprei.
Die voordele wat lidmaatskap vir sakelui inhou blyk uit die groot trefwydte van ‘n Sakekamer se aktiwiteite en die wyse waarop dit die belange van sakelui op alle terreine van die samelewing verteenwoordig. Die waarde wat dit vir ‘n lid het, hang af van die ondersteuning wat hy aan die Sakekamer gee en hoe aktief hy self van die dienste gebruik maak.
Vrugbare kontak met sakelui in die georganiseerde sake wêreld word aan lede van die Sakekamer gebied.
Lede kan by die Sakekamer aanklop vir inligting en voorligting of vir kontak met ander organisasies en instansies.
Die Sakekamer maak aanspraak op die lojalitiet van sy lede want hy is sy bestaan en voortbestaan aan hulle te danke.
Lede ontvang gereeld inligting deur middel van ‘n Nuusbrief, briewe vanaf die Uitvoerende direkteur se lessenaar en gereelde omsendskrywes oor sake van belang in die verskillende sektore van die ekonomiese- en bedryfslewe.